2023.2.20.
HU
Az Európai Unió Hivatalos Lapja
C 63/21
Az előző kérdésre adott igenlő válasz esetében az a tény, hogy valamely terv célja a források elosztása, azt jelenti-e, hogy azt a 3. cikk (8) bekezdése értelmében vett költségvetési tervként kell kezelni?
3) Úgy kell-e értelmezni az SKV-irányelv 5. cikkét és 1. mellékletét, hogy amennyiben a 3. cikk (1) bekezdése környezeti hatásvizsgálatot ír elő, az abban előírt környezeti hatásokról szóló jelentésnek – az előnyben részesített lehetőség észszerű alternatíváinak azonosítását követően – összehasonlítható alapon vizsgálni kell az előnyben részesített lehetőséget és az észszerű alternatívákat?
Az előző kérdésre adott igenlő válasz esetében teljesül-e az irányelv követelménye, ha az előnyben részesített lehetőség kiválasztása előtt az észszerű alternatívákat összehasonlítható alapon vizsgálják, majd a terv vagy program tervezetét vizsgálják, és csak az előnyben részesített lehetőség tekintetében végeznek teljesebb körű stratégiai környezeti vizsgálatot?
(1)
A bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelv (HL 2001.
L 197., 30. o.; magyar nyelvű különkiadás 15. fejezet, 6. kötet, 157. o.).
A Varhoven administrativen sad (Bulgária) által 2022. november 29-én benyújtott előzetes döntéshozatal iránti kérelem – Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP kontra „Valentina Heights” EOOD (C-733/22. sz. ügy) (2023/C 63/27) Az eljárás nyelve: bolgár A kérdést előterjesztő bíróság Varhoven administrativen sad
Az alapeljárás felei Felülvizsgálati kérelmet előterjesztő fél: Direktor na Direktsia „Obzhalvane i danachno-osiguritelna praktika” – Sofia pri Tsentralno upravlenie na NAP Ellenérdekű fél: „Valentina Heights” EOOD
Az előzetes döntéshozatalra előterjesztett kérdések 1) Úgy kell-e értelmezni a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 98. cikkének az ezen irányelv III. mellékletének 12. pontjával összefüggésben értelmezett (2) bekezdését, hogy az e rendelkezésben a szállodák vagy más hasonló létesítmények által nyújtott szállás tekintetében előírt kedvezményes héamérték alkalmazható, ha e létesítmények nincsenek kategóriába sorolva a megkereső tagállam nemzeti jogszabályainak megfelelően[?] 2) Az e kérdésre adandó nemleges válasz esetén úgy kell-e értelmezni a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 98. cikkének az ezen irányelv III. mellékletének 12. pontjával ösz­ szefüggésben értelmezett (2) bekezdését, hogy az lehetővé teszi a kedvezményes héamértéknek valamely adott szolgáltatáskategória egyes konkrét és egyedi részleteire történő szelektív alkalmazását, ha ennek az a feltétele, hogy a szállodák vagy más hasonló létesítmények általi szállásnyújtásra csak olyan szálláshelyeken kerülhet sor, amelyek a megkereső tagállam nemzeti jogszabályainak megfelelően kategóriába vannak sorolva, vagy amelyek tekintetében ideiglenes igazolást állítottak ki arról, hogy a kategóriába sorolásra irányuló eljárás indult[?]
(1)
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006.
L 347., 1. o.; helyesbítések: HL 2007.
L 335., 60. o.; HL 2015.
L 323., 31. o.).